title: Rådets afgørelse (FUSP) 2018/1085 af 30. juli 2018 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

text:
                  31.7.2018

                  DA

                  Den Europæiske Unions Tidende

                  L 194/147

         RÅDETS AFGØRELSE (FUSP) 2018/1085
         af 30. juli 2018
         om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 3, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 17. marts 2014 afgørelse 2014/145/FUSP.

                     (2)

                     Som led i Unionens politik om ikkeanerkendelse af den ulovlige annektering af Krim og Sevastopol betragter Rådet bygningen af Kertjbroen som et yderligere tiltag, der underminerer eller truer Ukraines territoriale integritet, suverænitet og uafhængighed.

                     (3)

                     Bygningen af denne bro og dens officielle indvielse den 15. maj 2018 er centrale symbolske skridt i konsolideringen af Den Russiske Føderations kontrol over det ulovligt annekterede Krim og Sevastopol og den yderligere isolation af halvøen fra Ukraine.

                     (4)

                     I betragtning af ovenstående bør yderligere enheder tilføjes på listen over personer, enheder og organer, der er omfattet af restriktive foranstaltninger, jf. bilaget til afgørelse 2014/145/FUSP.

                     (5)

                     Bilaget til afgørelse 2014/145/FUSP bør ændres i overensstemmelse hermed —

               VEDTAGET DENNE AFGØRELSE:

            Artikel 1
            De enheder, der er opført på listen i bilaget til nærværende afgørelse, tilføjes på listen over enheder i bilaget til afgørelse 2014/145/FUSP.

            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.

            Udfærdiget i Bruxelles, den 30. juli 2018.

                  På Rådets vegne

               G. BLÜMEL

                  Formand

            (1)  EUT L 78 af 17.3.2014, s. 16.

            BILAG
            Liste over de enheder, der er omhandlet i artikel 1:

                           Navn

                           Identificerende oplysninger

                           Begrundelse

                           Dato for opførelse på listen

                           »42.

                           AO »Institute Giprostroymost — Saint-Petersburg«
                           АО Институт Гипростроймост — Санкт-Петербург

                           Adresse:

                                       7 Yablochkova street,

                                       St. Petersburg,

                                       197198 Russia

                                       Websted: http://gpsm.ru

                                       E-mail: office@gpsm.ru

                           AO »Institute Giprostroymost — Saint-Petersburg« deltog i bygningen af Kertjbroen ved at tegne broen, der forbinder Rusland med den ulovligt annekterede Krimhalvø. Derfor støtter det konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                           31.7.2018

                           43.

                           PJSC Mostotrest
                           ПАО Мостотрест

                           Adresse:

                                       6 Barklaya street,

                                       Bld. 5 Moscow,

                                       121087 Russia

                           PJSC Mostotrest deltog aktivt i bygningen af Kertjbroen gennem sin statskontrakt om vedligeholdelse af broen, der forbinder Rusland med den ulovligt annekterede Krimhalvø. Det ejes desuden af en person (Arkady Rotenberg), der allerede er opført på listen på grund af sine tiltag, der underminerer Ukraines suverænitet (person nr. 92 i dette bilag). Selskabet støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                           31.7.2018

                           44.

                           JSC Zaliv Shipyard
                           Судостроительный завод »Залив«

                           Adresse:

                                       4 Tankistov street,

                                       298310 Kerch,

                                       Crimea

                                       Websted: http://zalivkerch.com

                           JSC Zaliv Shipyard deltog aktivt i bygningen af en ny jernbaneforbindelse til Kertjbroen, der forbinder Rusland med den ulovligt annekterede Krimhalvø. Det støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                           31.7.2018

                           45.

                           Stroygazmontazh Corporation (SGM Group)
                           ООО Стройгазмонтаж
                           (груп СГМ)

                           Adresse:

                                       Prospect Vernadskogo 53,

                                       Moscow,

                                       119415 Russia

                                       Websted: www.ooosgm.com

                           Stroygazmontazh Corporation (SGM Group) deltog aktivt i bygningen af Kertjbroen gennem sin statskontrakt om bygning af broen, der forbinder Rusland med den ulovligt annekterede Krimhalvø.
                           Det ejes desuden af en person (Arkady Rotenberg), der allerede er opført på listen på grund af sine tiltag, der underminerer Ukraines suverænitet (person nr. 92 i dette bilag). Selskabet støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                           31.7.2018

                           46.

                           Stroygazmontazh Most OOO
                           OOO Стройгазмонтаж-Мост

                           Adresse:

                                       Barklaya street 6, building 7, Moscow,

                                       121087 Russia

                                 Registreringsnummer: 1157746088170
                           Skatteregistreringsnummer: 7730018980
                           Websted: http://kerch-most.ru/tag/sgam-most
                           E-mail: kerch-most@yandex.ru

                           Stroygazmontazh Most OOO er et datterselskab af hovedentreprenøren Stroygazmontazh, der forvalter projektet vedrørende bygning af broen over Kertjstrædet. Det ejes desuden af en person (Arkady Rotenberg), der allerede er opført på listen på grund af sine tiltag, der underminerer Ukraines suverænitet (person nr. 92 i dette bilag). Selskabet støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                           31.7.2018

                           47.

                           CJSC VAD
                           AKTSIONERNOE OBSHCHESTVO VAD
                           АО »ВАД«

                           Adresse:
                           133, Chernyshevskogo street, Vologda, Vologodskaya Oblast, 160019 Russia
                           122 Grazhdanskiy Prospect, suite 5, Liter A, St. Petersburg 195267 Russia
                           Registreringsnummer: 1037804006811 (Rusland)
                           Skatteregistreringsnummer: 7802059185
                           Websted: www.zaovad.com
                           E-mail: office@zaovad.com

                           CJSC VAD er hovedentreprenør for anlæg af Tavridamotorvejen på Krim og veje og tilkørselsveje til Kertjbroen. Tavridamotorvejen vil sikre transportadgang til Krim gennem et system af nyanlagte vejbaner, der tjener som primær forbindelse til Kertjbroen. CJSC VAD støtter derfor konsolideringen af den ulovligt annekterede Krimhalvø i Den Russiske Føderation, hvilket underminerer Ukraines territoriale integritet, suverænitet og uafhængighed yderligere.

                           31.7.2018«


Kommissionens beslutning af 08/08/2018 om en fusions forenelighed med det fælles marked (Sag COMP/M.9018 - Cerberus / WFS) Rådets forordning (EF) nr. 139/2004 (Kun den engelske udgave er autentisk)


Kommissionens beslutning af 24/08/2018 om en fusions forenelighed med det fælles marked (Sag COMP/M.9027 - Fosun International Limited / FFT Gesellschaft mbH) Rådets forordning (EF) nr. 139/2004 (Kun den engelske udgave er autentisk)


Kommissionens beslutning af 23/08/2018 om en fusions forenelighed med det fælles marked (Sag COMP/M.9058 - Sonae SGPS, SA / Sonae Sierra SGPS, SA) Rådets forordning (EF) nr. 139/2004 (Kun den engelske udgave er autentisk)


title: Kommissionens afgørelse (EU) 2017/2172 af 20. november 2017 om ændring af afgørelse 2010/670/EU for så hvidt angår anvendelsen af ikkeudbetalte indtægter fra den første ansøgningsrunde (meddelt under nummer C(2017) 7656)

text:
               22.11.2017

               DA

               Den Europæiske Unions Tidende

               L 306/24

         KOMMISSIONENS AFGØRELSE (EU) 2017/2172
   af 20. november 2017
   om ændring af afgørelse 2010/670/EU for så hvidt angår anvendelsen af ikkeudbetalte indtægter fra den første ansøgningsrunde

         (meddelt under nummer C(2017) 7656)

   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 10a, stk. 8, og
   ud fra følgende betragtninger:

               (1)

               I artikel 10a, stk. 8, i direktiv 2003/87/EF er der fastsat en mekanisme til finansiering af kommercielle demonstrationsprojekter, som har til formål at sikre miljømæssigt forsvarlig opsamling og geologisk lagring af CO2 (i det følgende benævnt »CCS-demonstrationsprojekter«), og demonstrationsprojekter inden for innovative vedvarende energiteknologier (i det følgende benævnt »VE-demonstrationsprojekter«) ved at bruge 300 mio. kvoter fra ordningen for handel med kvoter for drivhusgasemissioner i Unionen (»EU ETS«), som var øremærket til nytilkomne, men ikke tildelt.

               (2)

               I sin afgørelse 2010/670/EU (2) fastlagde Kommissionen reglerne og kriterierne for udvælgelsen og gennemførelsen af disse projekter og de grundlæggende principper for monetariseringen af kvoter og forvaltningen af indtægter.

               (3)

               I midten af 2014 var der som resultat af første og anden ansøgningsrunde blevet tildelt midler til at støtte gennemførelsen af 39 VE- og CCS-demonstrationsprojekter i 20 EU-medlemsstater. I lyset af det vanskelige økonomiske klima globalt og i Unionen havde nogle af de 20 projekter, der var blevet tildelt støtte under den første ansøgningsrunde, imidlertid svært ved at rejse tilstrækkelig kapital eller tiltrække yderligere investorer. Som en følge heraf var der den 31. december 2016 truffet endelige investeringsbeslutninger i overensstemmelse med artikel 9 i afgørelse 2010/670/EU for 14 projekter, hvorefter mindst 436 mio. EUR, der var tildelt i forbindelse med de støttede projekter under denne første ansøgningsrunde, ikke er blevet brugt.

               (4)

               De ikkeudbetalte midler bør anvendes direkte til at finansiere projekter, som falder ind under det anvendelsesområde, der defineres i artikel 10a, stk. 8, i direktiv 2003/87/EF. I betragtning af de specifikke omstændigheder, der gælder for meget innovative demonstrationsprojekter inden for vedvarende energi og CCS, bør en del af finansieringen desuden ydes i form af tilskud.

               (5)

               Med henblik på at øge investeringerne i disse meget innovative projekter i energisektoren i EU, hvilket Kommissionen i sin meddelelse om Hurtigere innovation inden for ren energi (3) udpegede som en prioritet, bør ikkeudbetalte indtægter fra den første ansøgningsrunde omfordeles hurtigst muligt og med høj prioritet ved hjælp af InnovFin EDP-faciliteten under Horisont 2020 (4). Denne støtte vil være et supplement til nuværende og kommende finansiel støtte såsom tilskud under Horisont 2020.

               (6)

               Med henblik på at øge investeringerne i disse meget innovative projekter inden for transportsektoren bør støtteberettigede projekter udelukkende fremme innovativ, reproducerbar og skalerbar brug af vedvarende energi ved hjælp af låneinstrumentet i transportsektoren under Connecting Europe-faciliteten (5).

               (7)

               De projekter, der blev tildelt støtte under første eller anden ansøgningsrunde, og for hvilke der er blevet truffet endelige investeringsbeslutninger, og som er under gennemførelse, vil blive anset for at være berettigede til at ansøge om det pågældende finansielle instrument.

               (8)

               For at øge offentlighedens bevidsthed om de relevante finansielle instrumenter vil Kommissionen og Den Europæiske Investeringsbank-Gruppe fortsat regelmæssigt arrangere målrettede tekniske workshopper for medlemsstater og projektsponsorer.

               (9)

               Kommissionen vil i tilstrækkelig god tid aflægge rapport til Udvalget for Klimaændringer om udviklingen af de relevante delegeringsaftaler mellem Kommissionen og Den Europæiske Investeringsbank, især hvad angår de tilhørende berettigelseskriterier, gennemførelsen af de relevante finansielle instrumenter, navnlig opbygningen af de planlagte projekter, bedømmelsen af projektansøgningerne samt i sidste ende brugen af de omfordelte indtægter, under behørigt hensyn til medlemsstaternes synspunkter.

               (10)

               Foranstaltningerne i denne afgørelse er i overensstemmelse med udtalelse fra Udvalget for Klimaændringer —

         VEDTAGET DENNE AFGØRELSE:
   Artikel 1
   I afgørelse 2010/670/EU foretages følgende ændringer:

               1)

               I artikel 2 tilføjes følgende som stk. 4:
               »4.   Ikkeudbetalte indtægter fra den første ansøgningsrunde stilles til rådighed for at støtte nyskabende innovative, reproducerbare CCS- og VE-demonstrationsprojekter, som skal være demonstrationsklare i stor skala, ved brug af relevante finansielle instrumenter forvaltet af Den Europæiske Investeringsbank-Gruppe, hvor der gives særlig prioritet til InnovFin EDP-faciliteten og låneinstrumentet i transportsektoren under Connecting Europe-faciliteten.
               Det foregående stykke, artikel 6 og 8, artikel 11, stk. 1-5, første og andet afsnit af artikel 11, stk. 6, og artikel 13 finder ikke anvendelse på brugen af disse indtægter.
               Kommissionen aflægger i tilstrækkelig god tid rapport til Udvalget for Klimaændringer om udviklingen af de relevante delegeringsaftaler mellem Kommissionen og Den Europæiske Investeringsbank, især hvad angår de tilhørende berettigelseskriterier, gennemførelsen af de relevante finansielle instrumenter, navnlig opbygningen af de planlagte projekter, bedømmelsen af projektansøgningerne samt i sidste ende brugen af de omfordelte indtægter, under behørigt hensyn til medlemsstaternes synspunkter«.

               2)

               I artikel 14 tilføjes følgende stykke:
               »Kommissionen aflægger regelmæssigt rapport til Udvalget for Klimaændringer om brugen af de indtægter, der henvises til i artikel 2, stk. 4, herunder forudgående oplysninger om den planlagte projektstøtte og den del, som stilles til rådighed i form af tilskud, projekternes geografiske fordeling, omfang og teknologiske dækning, samt efterfølgende oplysninger om forløbet af projektgennemførelsen, undgåelse af CO2-emissioner, finansiel gearing, oplysningsprogram og eventuelt indhøstede erfaringer.«

         Artikel 2
   Denne afgørelse er rettet til medlemsstaterne.

      Udfærdiget i Bruxelles, den 20. november 2017.

            På Kommissionens vegne

         Miguel ARIAS CAÑETE

            Medlem af Kommissionen

      (1)  EUT L 275 af 25.10.2003, s. 32.

      (2)  Kommissionens afgørelse 2010/670/EU af 3. november 2010 om kriterier for og foranstaltninger til finansiering af kommercielle demonstrationsprojekter vedrørende miljømæssigt forsvarlig opsamling og geologisk lagring af CO2 og demonstrationsprojekter vedrørende innovative teknologier for vedvarende energi under ordningen for handel med kvoter for drivhusgasemissioner i Unionen oprettet ved Europa-Parlamentets og Rådets direktiv 2003/87/EF (EUT L 290 af 6.11.2010, s. 39).

      (3)  C(2016) 763 final.

      (4)  Rådets afgørelse 2013/743/EU af 3. december 2013 om særprogrammet til gennemførelse af Horisont 2020 — rammeprogram for forskning og innovation (2014-2020) og om ophævelse af afgørelse 2006/971/EF, 2006/972/EF, 2006/973/EF, 2006/974/EF og 2006/975/EF (EUT L 347 af 20.12.2013, s. 965).

      (5)  Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten, om ændring af forordning (EU) nr. 913/2010 og om ophævelse af forordning (EF) nr. 680/2007 og (EF) nr. 67/2010 (EUT L 348 af 20.12.2013, s. 129).


title: Rådets afgørelse (EU) 2017/2171 af 20. november 2017 om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2019, det årlige beløb for 2018, første tranche for 2018 og et vejledende, ikkebindende overslag over de forventede årlige bidragsbeløb for årene 2020 og 2021

text:
               22.11.2017

               DA

               Den Europæiske Unions Tidende

               L 306/21

         RÅDETS AFGØRELSE (EU) 2017/2171
   af 20. november 2017
   om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2019, det årlige beløb for 2018, første tranche for 2018 og et vejledende, ikkebindende overslag over de forventede årlige bidragsbeløb for årene 2020 og 2021
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union og traktaten om Den Europæiske Unions funktionsmåde,
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1) som senest ændret (»AVS-EU-partnerskabsaftalen«),
   under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse (2) (»den interne aftale«), særlig artikel 7, stk. 2,
   under henvisning til Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond (3) (»finansforordningen for 11. EUF«), særlig artikel 21, stk. 2,
   under henvisning til forslag fra Europa-Kommissionen, og
   ud fra følgende betragtninger:

               (1)

               Kommissionen skal i henhold til proceduren i artikel 21, stk. 2, i finansforordningen for 11. EUF senest den 15. oktober 2017 forelægge et forslag, som angiver a) loftet for medlemsstaternes årlige bidrag til Den Europæiske Udviklingsfond (EUF) for 2019, b) medlemsstaternes årlige bidrag til EUF for 2018, c) første tranche af bidraget for 2018 og d) et vejledende, ikkebindende overslag over de forventede årlige bidragsbeløb for årene 2020 og 2021.

               (2)

               Den Europæiske Investeringsbank (EIB) har i overensstemmelse med artikel 52 i finansforordningen for 11. EUF den 4. september 2017 sendt Kommissionen sine ajourførte overslag over forpligtelser og betalinger vedrørende de instrumenter, den forvalter.

               (3)

               Ifølge artikel 22, stk. 1, i finansforordningen for 11. EUF skal der ved indkaldelse af bidrag først opbruges beløb, der er fastsat for de forudgående EUF'er. Der bør derfor foretages en indkaldelse af midler under 10. EUF for EIB og 11. EUF for Kommissionen.

               (4)

               I Rådets afgørelse (EU) 2016/2026 (4) fastsættes loftet for medlemsstaternes årlige EUF-bidrag for 2018 til 4 550 000 000 EUR for Kommissionen og 250 000 000 EUR for EIB.

               (5)

               I Rådets afgørelse (EU) 2017/1206 (5) fastsættes en nedsættelse af bidraget fra frigjorte midler fra 8. og 9. EUF med et beløb på 200 000 000 EUR —

         VEDTAGET DENNE AFGØRELSE:
   Artikel 1
   Loftet for medlemsstaternes årlige EUF-bidrag for 2019 fastsættes hermed til 4 900 000 000 EUR. Det fordeles med 4 600 000 000 EUR til Kommissionen og 300 000 000 EUR til EIB.
   Artikel 2
   Medlemsstaternes årlige EUF-bidrag for 2018 fastsættes hermed til 4 800 000 000 EUR. Det fordeles med 4 550 000 000 EUR til Kommissionen og 250 000 000 EUR til EIB.
   Artikel 3
   De bidrag til EUF, som medlemsstaterne hver især skal betale til Kommissionen og EIB som første tranche for 2018, er angivet i tabellen i bilaget til denne afgørelse.
   Betalinger af disse bidrag kan kombineres med justeringer, der er resultatet af nedsættelsen af bidraget fra frigjorte midler fra 8. og 9. EUF med et beløb på 200 000 000 EUR, efter en justeringsplan meddelt af hver enkelt medlemsstat.
   Artikel 4
   Det vejledende, ikkebindende overslag over forventede årlige bidragsbeløb for 2020 fastsættes hermed til 4 600 000 000 EUR for Kommissionen og 300 000 000 EUR for EIB og for 2021 til 4 700 000 000 EUR for Kommissionen og 300 000 000 EUR for EIB.
   Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. november 2017

            På Rådets vegne

         M. MAASIKAS

            Formand

      (1)  EFT L 317 af 15.12.2000, s. 3.

      (2)  EUT L 210 af 6.8.2013, s. 1.

      (3)  EUT L 58 af 3.3.2015, s. 17.

      (4)  Rådets afgørelse (EU) 2016/2026 af 15. november 2016 om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2018, det årlige beløb for 2017, første tranche for 2017 og et vejledende, ikkebindende overslag over de forventede årlige beløb for årene 2019 og 2020 (EUT L 313 af 19.11.2016, s. 25).

      (5)  Rådets afgørelse (EU) 2017/1206 af 4. juli 2017 om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder anden tranche for 2017 (EUT L 173 af 6.7.2017, s. 15).

      BILAG

                  MEDLEMSSTATER

                  Nøgle 10. EUF %

                  Nøgle 11. EUF %

                  1. tranche 2018 (EUR)

                  I alt

                  Kommissionen 11. EUF

                  EIB 10. EUF

                  BELGIEN

                  3,53

                  3,24927

                  66 610 035,00

                  5 295 000,00

                  71 905 035,00

                  BULGARIEN

                  0,14

                  0,21853

                  4 479 865,00

                  210 000,00

                  4 689 865,00

                  TJEKKIET

                  0,51

                  0,79745

                  16 347 725,00

                  765 000,00

                  17 112 725,00

                  DANMARK

                  2,00

                  1,98045

                  40 599 225,00

                  3 000 000,00

                  43 599 225,00

                  TYSKLAND

                  20,50

                  20,57980

                  421 885 900,00

                  30 750 000,00

                  452 635 900,00

                  ESTLAND

                  0,05

                  0,08635

                  1 770 175,00

                  75 000,00

                  1 845 175,00

                  IRLAND

                  0,91

                  0,94006

                  19 271 230,00

                  1 365 000,00

                  20 636 230,00

                  GRÆKENLAND

                  1,47

                  1,50735

                  30 900 675,00

                  2 205 000,00

                  33 105 675,00

                  SPANIEN

                  7,85

                  7,93248

                  162 615 840,00

                  11 775 000,00

                  174 390 840,00

                  FRANKRIG

                  19,55

                  17,81269

                  365 160 145,00

                  29 325 000,00

                  394 485 145,00

                  KROATIEN

                  0,00

                  0,22518

                  4 616 190,00

                  0,00

                  4 616 190,00

                  ITALIEN

                  12,86

                  12,53009

                  256 866 845,00

                  19 290 000,00

                  276 156 845,00

                  CYPERN

                  0,09

                  0,11162

                  2 288 210,00

                  135 000,00

                  2 423 210,00

                  LETLAND

                  0,07

                  0,11612

                  2 380 460,00

                  105 000,00

                  2 485 460,00

                  LITAUEN

                  0,12

                  0,18077

                  3 705 785,00

                  180 000,00

                  3 885 785,00

                  LUXEMBOURG

                  0,27

                  0,25509

                  5 229 345,00

                  405 000,00

                  5 634 345,00

                  UNGARN

                  0,55

                  0,61456

                  12 598 480,00

                  825 000,00

                  13 423 480,00

                  MALTA

                  0,03

                  0,03801

                  779 205,00

                  45 000,00

                  824 205,00

                  NEDERLANDENE

                  4,85

                  4,77678

                  97 923 990,00

                  7 275 000,00

                  105 198 990,00

                  ØSTRIG

                  2,41

                  2,39757

                  49 150 185,00

                  3 615 000,00

                  52 765 185,00

                  POLEN

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGAL

                  1,15

                  1,19679

                  24 534 195,00

                  1 725 000,00

                  26 259 195,00

                  RUMÆNIEN

                  0,37

                  0,71815

                  14 722 075,00

                  555 000,00

                  15 277 075,00

                  SLOVENIEN

                  0,18

                  0,22452

                  4 602 660,00

                  270 000,00

                  4 872 660,00

                  SLOVAKIET

                  0,21

                  0,37616

                  7 711 280,00

                  315 000,00

                  8 026 280,00

                  FINLAND

                  1,47

                  1,50909

                  30 936 345,00

                  2 205 000,00

                  33 141 345,00

                  SVERIGE

                  2,74

                  2,93911

                  60 251 755,00

                  4 110 000,00

                  64 361 755,00

                  DET FORENEDE KONGERIGE

                  14,82

                  14,67862

                  300 911 710,00

                  22 230 000,00

                  323 141 710,00

                  I ALT EU-28

                  100,00

                  100,00

                  2 050 000 000,00

                  150 000 000,00

                  2 200 000 000,00


title: Rådets afgørelse (EU) 2017/2182 af 20. november 2017 om undertegnelse på Den Europæiske Unions vegne af en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter

text:
               24.11.2017

               DA

               Den Europæiske Unions Tidende

               L 309/1

         RÅDETS AFGØRELSE (EU) 2017/2182
   af 20. november 2017
   om undertegnelse på Den Europæiske Unions vegne af en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Ifølge artikel 19 i aftalen om Det Europæiske Økonomiske Samarbejdsområde (»EØS-aftalen«) skal de kontraherende parter give tilsagn om at fortsætte deres bestræbelser for at opnå en gradvis liberalisering af handelen med landbrugsprodukter.

               (2)

               Den 18. november 2014 bemyndigede Rådet Kommissionen til at indlede forhandlinger med Norge for at opnå en yderligere liberalisering af handelen med landbrugsprodukter, jf. EØS-aftalens artikel 19. Forhandlingerne blev afsluttet med succes og der blev den 5. april 2017 paraferet en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (»aftalen«).

               (3)

               Aftalen bør undertegnes på Unionens vegne med forbehold af dens indgåelse —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter med forbehold af indgåelse af aftalen (1).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. november 2017.

            På Rådets vegne

         M. MAASIKAS

            Formand

      (1)  Teksten til aftalen offentliggøres i Den Europæiske Unions Tidende sammen med afgørelsen om indgåelse heraf.


               24.11.2017

               DA

               Den Europæiske Unions Tidende

               C 399/204

         P8_TA(2015)0436
   Anmodning om ophævelse af Georgios Kyrtsos' immunitet
   Europa-Parlamentets afgørelse af 15. december 2015 om anmodning om ophævelse af Georgios Kyrtsos' immunitet (2015/2238(IMM))
   (2017/C 399/26)

      Europa-Parlamentet,

               —

               der henviser til anmodning af 21. juli 2015 fra anklagemyndigheden ved Grækenlands højesteret om ophævelse af Georgios Kyrtsos' immunitet i forbindelse med en klage fra Østattikas arbejdstilsyn over manglende lønudbetaling (1) , hvorom der blev givet meddelelse på plenarmødet den 9. september 2015,

               —

               der henviser til, at Georgios Kyrtsos har givet afkald på retten til at blive hørt, jf. forretningsordenens artikel 9, stk. 5,

               —

               der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,

               —

               der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (2),

               —

               der henviser til artikel 62 i Den Hellenske Republiks forfatning,

               —

               der henviser til forretningsordenens artikel 5, stk. 2, artikel 6, stk. 1, og artikel 9,

               —

               der henviser til betænkning fra Retsudvalget (A8-0358/2015),

               A.

               der henviser til, at anklagemyndigheden ved Grækenlands højesteret har anmodet om ophævelse af medlem af Europa-Parlamentet Georgios Kyrtsos' parlamentariske immunitet i forbindelse med eventuelle retslige skridt angående en påstået strafbar handling;

               B.

               der henviser til, at, Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;

               C.

               der henviser til, at det fastslås i artikel 62 i Den Hellenske Republiks forfatning, at et parlamentsmedlem under sit mandat ikke kan retsforfølges, fastholdes eller fængsles eller på anden måde berøves sin frihed uden parlamentets samtykke;

               D.

               der henviser til, at Georgios Kyrtsos anklages for manglende betaling af en del af lønnen til en af sine tidligere ansatte;

               E.

               der henviser til, at anklagen vedrører en del af lønnen i 2013 til en tidligere ansat i to bladhuse, som Georgios Kyrtsos var leder af på daværende tidspunkt, og er rettet mod Georgios Kyrtsos som den tidligere leder af disse virksomheder;

               F.

               der henviser til, at den påståede lovovertrædelse klart intet har at gøre med Georgios Kyrtsos' hverv som medlem af Europa-Parlamentet, men derimod har forbindelse med hans tidligere stilling som leder af to bladhuse;

               G.

               der henviser til, at straffesagen ikke vedrører meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter;

               H.

               der henviser til, at der ikke er nogen grund til at formode, at der foreligger fumus persecutionis, da straffesagen blev indledt flere år før medlemmets tiltrædelse af embedet;

               1.

               vedtager at ophæve Georgios Kyrtsos' immunitet;

               2.

               pålægger sin formand straks at sende denne afgørelse og det kompetente udvalgs betænkning til de græske myndigheder.

      (1)  Dokument ABM:IB2014/8927.

      (2)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.


               24.11.2017

               DA

               Den Europæiske Unions Tidende

               C 399/235

         P8_TA(2015)0449
   Afgørelse om ikke at gøre indsigelse mod en delegeret retsakt: finansforordningsmodel for offentlig-private partnerskabsorganer
   Europa-Parlamentets afgørelse om ikke at gøre indsigelse mod Kommissionens delegerede forordning af 30. oktober 2015 om ændring af delegeret forordning (EU) nr. 110/2014 om en finansforordningsmodel for offentlig-private partnerskabsorganer, jf. artikel 209 i Europa-Parlamentets og Rådets forordning (EU, Euratom) nr. 966/2012 (C(2015)07554 — 2015/2940(DEA))
   (2017/C 399/48)

      Europa-Parlamentet,

               —

               der henviser til Kommissionens delegerede forordning (C(2015)07554),

               —

               der henviser til Kommissionens skrivelse af 12. november 2015, hvori den anmoder Parlamentet om at erklære, at det ikke vil gøre indsigelse mod den delegerede forordning,

               —

               der henviser til skrivelse af 27. november 2015 fra Budgetudvalget og Budgetkontroludvalget til Udvalgsformandskonferencens formand,

               —

               der henviser til artikel 290 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), og særlig artikel 210,

               —

               der henviser til Europa-Parlamentets og Rådets forordning (EU, Euratom) 2015/1929 af 28. oktober 2015 om ændring af forordning (EU, Euratom) nr. 966/2012 (2),

               —

               der henviser til henstilling til afgørelse fra Budgetudvalget og Budgetkontroludvalget,

               —

               der henviser til forretningsordenens artikel 105, stk. 6,

               —

               der henviser til, at der ikke er gjort indsigelse inden for den frist, der er fastsat i forretningsordenens artikel 105, stk. 6, tredje og fjerde led, og som udløb den 15. december 2015,

               A.

               der henviser til, at Europa-Parlamentet, Rådet og Kommissionen i deres fælles erklæring om særskilt decharge for fællesforetagender i henhold til artikel 209 i finansforordningen (3) navnlig tilkendegav, at de »har til hensigt at foreslå relevante ændringer til artikel 209 og artikel 60, stk. 7, i finansforordningen inden for rammerne af en fremtidig revision af finansforordningen«;

               B.

               der henviser til, at forordning (EU, Euratom) nr. 966/2012 blev ændret den 28. oktober 2015 ved forordning (EU, Euratom) 2015/1929, som udover at bringe den i overensstemmelse med direktiv 2014/23/EU (4) og 2014/24/EU (5) og styrke systemet til beskyttelse af EU-budgettet ændrede dens artikel 209 og 60 og bragte reglerne om decharge, ekstern revision og årlig rapportering for de organer, der henhører under artikel 209 i finansforordningen i overensstemmelse med de regler, der finder anvendelse på de organer, der henhører under artikel 208;

               C.

               der henviser til, at Kommissionen den 30. oktober 2015 vedtog den delegerede forordning (C(2015)07554), der ændrer delegeret forordning (EU) nr. 110/2014 om en finansforordningsmodel for offentlig-private partnerskabsorganer, jf. artikel 209 i Europa-Parlamentets og Rådets forordning (EU, Euratom) nr. 966/2012 (så den blev bragt i overensstemmelse med de tilsvarende bestemmelser i delegeret forordning (EU) nr. 1271/2013, der finder anvendelse på de organer, der er omhandlet i finansforordningens artikel 208), således at den kan finde anvendelse fra regnskabsårets begyndelse, og der sikres en entydig overgang til de nye regler;

               D.

               der henviser til, at den delegerede forordning (C(2015)07554) i henhold til artikel 210 i forordning (EU, Euratom) nr. 966/2012, som tillægger Kommissionen beføjelse til at vedtage sådanne delegerede retsakter, i princippet først kan træde i kraft efter udløbet af Europa-Parlamentets og Rådets kontrolperiode, der løber i to måneder fra datoen for meddelelsen — dvs. indtil den 30. december 2015 — og som kan forlænges med yderligere to måneder;

               E.

               der henviser til, at Kommissionen imidlertid den 12. november 2015 anmodede Parlamentet om, såfremt det ikke agtede at gøre indsigelse mod den delegerede retsakt, at underrette Kommissionen herom senest den 21. december 2015, idet den ville skulle videresendes til Publikationskontoret senest den 21. december 2015 for at sikre rettidig offentliggørelse i Den Europæiske Unions Tidende inden den 31. december 2015 og dermed sikre den delegerede retsakts ikrafttræden den 1. januar 2016 som planlagt;

               1.

               erklærer, at det ikke gør indsigelse mod den delegerede forordning;

               2.

               pålægger sin formand at sende denne afgørelse til Rådet og Kommissionen.

      (1)  EUT L 298 af 26.10.2012, s. 1.

      (2)  EUT L 286 af 30.10.2015, s. 1.

      (3)  EUT L 163 af 29.5.2014, s. 21.

      (4)  Europa-Parlamentets og Rådets direktiv 2014/23/EU af 26. februar 2014 om tildeling af koncessionskontrakter (EUT L 94 af 28.3.2014, s. 1).

      (5)  Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (EUT L 94 af 28.3.2014, s. 65).


               24.11.2017

               DA

               Den Europæiske Unions Tidende

               C 399/237

         P8_TA(2015)0450
   Forlængelse af mandatperioden for formanden for Den Europæiske Banktilsynsmyndighed (EBA)
   Europa-Parlamentets afgørelse af 16. december 2015 om forlængelse af mandatperioden for formanden for Den Europæiske Banktilsynsmyndighed (EBA) (C8-0313/2015 — 2015/0903(NLE))
   (Godkendelse)
   (2017/C 399/49)

      Europa-Parlamentet,

               —

               der henviser til forslag fra Den Europæiske Banktilsynsmyndigheds (EBA's) tilsynsråd af 8. september 2015 om at forlænge mandatperioden for formanden for EBA i yderligere en femårig periode (C8-0313/2015),

               —

               der henviser til artikel 48, stk. 4, i Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (1),

               —

               der henviser til sin forretningsorden,

               —

               der henviser til betænkning fra Økonomi- og Valutaudvalget (A8-0347/2015),

               A.

               der henviser til, at den første formand for EBA blev udpeget af EBA's tilsynsråd i 2011 for en periode på fem år efter en åben udvælgelsesprocedure i overensstemmelse med artikel 48, stk. 2, i forordning (EU) nr. 1093/2010;

               B.

               der henviser til, at EBA's tilsynsråd i henhold til artikel 48, stk. 4, i forordning (EU) nr. 1093/2010 og under hensyntagen til den i bestemmelsen omhandlede evaluering kan forlænge embedsperioden for formanden for EBA én gang, forudsat at forlængelsen bekræftes af Europa-Parlamentet;

               C.

               der henviser til, at EBA's tilsynsråd den 8. september 2015 foreslog at forlænge embedsperioden for den siddende formand for EBA, Andrea Enria, med yderligere en femårsperiode og informerede Europa-Parlamentet herom;

               D.

               der henviser til, at Økonomi- og Valutaudvalget den 17. november 2015 afholdt en høring med Andrea Enria, den siddende formand for EBA, hvor han efter en indledende redegørelse besvarede spørgsmål fra udvalgets medlemmer;

               1.

               godkender forslaget om en forlængelse af Andrea Enrias embedsperiode som formand for EBA i yderligere en femårsperiode;

               2.

               pålægger sin formand at sende denne afgørelse til Rådet, Kommissionen, EBA og medlemsstaternes regeringer.

      (1)  EUT L 331 af 15.12.2010, s. 12.


               24.11.2017

               DA

               Den Europæiske Unions Tidende

               C 399/206

         P8_TA(2015)0437
   Anmodning om ophævelse af Stelios Kouloglous immunitet
   Europa-Parlamentets afgørelse af 15. december 2015 om anmodning om ophævelse af Stelios Kouloglous immunitet (2015/2239(IMM))
   (2017/C 399/27)

      Europa-Parlamentet,

               —

               der henviser til anmodning af 7. august 2015 fra anklagemyndigheden ved Grækenlands højesteret om ophævelse af Stelios Kouloglous immunitet i forbindelse med anklager om injurier og bagvaskelse (1), hvorom der blev givet meddelelse på plenarmødet den 9. september 2015,

               —

               der henviser til, at Stelios Kouloglou har givet afkald på retten til at blive hørt, jf. forretningsordenens artikel 9, stk. 5,

               —

               der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,

               —

               der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (2),

               —

               der henviser til artikel 62 i Den Hellenske Republiks forfatning,

               —

               der henviser til forretningsordenens artikel 5, stk. 2, artikel 6, stk. 1, og artikel 9,

               —

               der henviser til betænkning fra Retsudvalget (A8-0356/2015),

               A.

               der henviser til, at anklagemyndigheden ved Grækenlands højesteret har anmodet om ophævelse af medlem af Europa-Parlamentet Stelios Kouloglous parlamentariske immunitet i forbindelse med eventuelle retslige skridt angående en påstået strafbar handling;

               B.

               der henviser til, at, Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;

               C.

               der henviser til, at det fastslås i artikel 62 i Den Hellenske Republiks forfatning, at et parlamentsmedlem under sit mandat ikke kan retsforfølges, fastholdes eller fængsles eller på anden måde berøves sin frihed uden parlamentets samtykke;

               D.

               der henviser til, at Stelios Kouloglou anklages for injurier og bagvaskelse af nogle fængselsmedarbejdere i Patras;

               E.

               der henviser til, at anklagen vedrører nogle udtalelser, som Stelios Kouloglou hævdes at have fremsat over for pressen i 2010 om hæderligheden af visse fængselsmedarbejdere i Patras, på et tidspunkt hvor var han journalist og primært lavede TV-reportager;

               F.

               der henviser til, at den påståede lovovertrædelse klart intet har at gøre med Stelios Kouloglous hverv som medlem af Europa-Parlamentet, men derimod har forbindelse med hans tidligere stilling som TV-reporter;

               G.

               der henviser til, at straffesagen ikke vedrører meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter;

               H.

               der henviser til, at der ikke er nogen grund til at formode, at der foreligger fumus persecutionis, da straffesagen blev indledt flere år før medlemmets tiltrædelse af embedet;

               I.

               der henviser til, at de græske myndigheder anmodede om et svar fra Europa-Parlamentet senest den 7. oktober 2015, da sagen ellers ville blive forældet, men at Parlamentets formforskrifter ikke gør det muligt at træffe en afgørelse inden for så kort tid;

               J.

               der henviser til, at Retsudvalget dog er af den opfattelse, at forældelsen i lyset af den græske højesterets dom nr. 1126/1994 under alle omstændigheder er suspenderet i op til tre år, mens Stelios Kouloglou er medlem af Europa-Parlamentet;

               1.

               vedtager at ophæve Stelios Kouloglous immunitet;

               2.

               pålægger sin formand straks at sende denne afgørelse og det kompetente udvalgs betænkning til de græske myndigheder.

      (1)  Dokument ABM:IΓ/2011/11882.

      (2)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23.


               24.11.2017

               DA

               Den Europæiske Unions Tidende

               C 399/239

         P8_TA(2015)0452
   Forlængelse af mandatperioden for formanden for Den Europæiske Værdipapir- og Markedstilsynsmyndighed (ESMA)
   Europa-Parlamentets afgørelse af 16. december 2015 om forlængelse af mandatperioden for formanden for Den Europæiske Værdipapir- og Markedstilsynsmyndighed (ESMA) (C8-0315/2015 — 2015/0905(NLE))
   (Godkendelse)
   (2017/C 399/51)

      Europa-Parlamentet,

               —

               der henviser til forslag fra Den Europæiske Værdipapir- og Markedstilsynsmyndigheds (ESMA's) tilsynsråd af 24. september 2015 om at forlænge mandatperioden for formanden for ESMA i yderligere en femårig periode (C8-0315/2015),

               —

               der henviser til artikel 48, stk. 4, i Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (1),

               —

               der henviser til sin forretningsorden,

               —

               der henviser til betænkning fra Økonomi- og Valutaudvalget (A8-0346/2015),

               A.

               der henviser til, at den første formand for ESMA blev udpeget af ESMA's tilsynsråd i 2011 for en periode på fem år efter en åben udvælgelsesprocedure i overensstemmelse med artikel 48, stk. 2, i forordning (EU) nr. 1095/2010;

               B.

               der henviser til, at ESMA's tilsynsråd i henhold til artikel 48, stk. 4, i forordning (EU) nr. 1095/2010 og under hensyntagen til den i bestemmelsen omhandlede evaluering kan forlænge embedsperioden for formanden for ESMA én gang, forudsat at forlængelsen bekræftes af Europa-Parlamentet;

               C.

               der henviser til, at ESMA's tilsynsråd den 24. september 2015 foreslog at forlænge embedsperioden for den siddende formand for ESMA, Steven Maijoor, med yderligere en femårsperiode og informerede Europa-Parlamentet herom;

               D.

               der henviser til, at Økonomi- og Valutaudvalget den 17. november 2015 afholdt en høring med Steven Maijoor, den siddende formand for ESMA, hvor han efter en indledende redegørelse besvarede spørgsmål fra udvalgets medlemmer;

               1.

               godkender forslaget om en forlængelse af Steven Maijoors embedsperiode som formand for ESMA i yderligere en femårsperiode;

               2.

               pålægger sin formand at sende denne afgørelse til Rådet, Kommissionen, ESMA og medlemsstaternes regeringer.

      (1)  EUT L 331 af 15.12.2010, s. 84.


title: Rådets afgørelse (EU) 2017/2428 af 30. november 2017 om indgåelse på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union

text:
               23.12.2017

               DA

               Den Europæiske Unions Tidende

               L 344/1

         RÅDETS AFGØRELSE (EU) 2017/2428
   af 30. november 2017
   om indgåelse på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207 og artikel 209 sammenholdt med artikel 218, stk. 6, litra a),
   under henvisning til akten om Republikken Kroatiens tiltrædelse, særlig artikel 6, stk. 2,
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               Protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side (»protokollen«) er i henhold til Rådets afgørelse 2014/718/EU (2) blevet undertegnet med forbehold af senere indgåelse.

               (2)

               Protokollen bør godkendes —

         VEDTAGET DENNE AFGØRELSE:
   Artikel 1
   Protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union godkendes herved på Den Europæiske Unions og dens medlemsstater vegne.
   Teksten til protokollen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til på vegne af Den Europæiske Union og dens medlemsstater at deponere det godkendelsesinstrument, der er omhandlet i protokollens artikel 4, stk. 1.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 30. november 2017.

            På Rådets vegne

         K. SIMSON

            Formand

      (1)  Godkendelse af 8. juni 2016 (endnu ikke offentliggjort i EUT).

      (2)  Rådets afgørelse 2014/718/EU af 8. oktober 2014 om undertegnelse på Den Europæiske Unions og dens medlemsstaters vegne af protokollen til rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side for at tage hensyn til Republikken Kroatiens tiltrædelse af Den Europæiske Union (EUT L 300 af 18.10.2014, s. 3).


title: Rådets afgørelse (EU) 2018/4 af 18. december 2017 om den holdning, der skal indtages på Den Europæiske Unions vegne i Det Blandede EØS-Udvalg vedrørende ændring af Det Blandede EØS-Udvalgs forretningsorden

text:
               5.1.2018

               DA

               Den Europæiske Unions Tidende

               L 2/5

         RÅDETS AFGØRELSE (EU) 2018/4
   af 18. december 2017
   om den holdning, der skal indtages på Den Europæiske Unions vegne i Det Blandede EØS-Udvalg vedrørende ændring af Det Blandede EØS-Udvalgs forretningsorden
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 217,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3, litra b), første led,
   under henvisning til forslag fra Europa-Kommissionen, og
   ud fra følgende betragtninger:

               (1)

               Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.

               (2)

               Med vedtagelsen af aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde (3), som blev undertegnet den 25. juli 2007, blev artikel 129, stk. 1, i EØS-aftalen ændret for at føje bulgarsk og rumænsk til listen over EØS-aftalens sprog.

               (3)

               Aftalen om Republikken Kroatiens deltagelse i Det Europæiske Økonomiske Samarbejdsområde (4) (»EØS-udvidelsesaftalen af 2014«), som blev undertegnet den 11. april 2014, ændrede artikel 129, stk. 1, i EØS-aftalen for at føje kroatisk til listen over EØS-aftalens sprog.

               (4)

               Det Blandede EØS-Udvalgs forretningsorden, som blev vedtaget ved afgørelse truffet af Det Blandede EØS-Udvalg nr. 1/94 af 8. februar 1994 (5) og ændret ved afgørelse truffet af Det Blandende EØS-Udvalg nr. 24/2005 af 8. februar 2005 (6), bør derfor ændres.

               (5)

               EØS-udvidelsesaftalen af 2014 er blevet anvendt midlertidigt af de undertegnende parter siden den 12. april 2014, og Det Blandede EØS-Udvalgs afgørelse bør derfor gælde midlertidigt, indtil EØS-udvidelsesaftalen af 2014 træder i kraft.

               (6)

               Den holdning, som Unionen skal indtage i Det Blandede EØS-Udvalg, bør derfor baseres på de udkast til afgørelser, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Det Blandede EØS-Udvalg vedrørende de foreslåede ændringer af Det Blandede EØS-Udvalgs forretningsorden, baseres på de udkast til Det Blandede EØS-Udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. december 2017.

            På Rådets vegne

         K. SIMSON

            Formand

      (1)  EFT L 305 af 30.11.1994, s. 6.

      (2)  EFT L 1 af 3.1.1994, s. 3.

      (3)  EUT L 221 af 25.8.2007, s. 15.

      (4)  EUT L 170 af 11.6.2014, s. 18.

      (5)  EFT L 85 af 30.3.1994, s. 60.

      (6)  EUT L 161 af 23.6.2005, s. 54.

      UDKAST
      DET BLANDEDE EØS-UDVALGS AFGØRELSE Nr. …/2017
      af …
      om ændring af Det Blandede EØS-Udvalgs forretningsorden
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 92, stk. 3, og
      ud fra følgende betragtninger:

                  (1)

                  Aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde (1), som blev undertegnet den 25. juli 2007, ændrede artikel 129, stk. 1, i EØS-aftalen for at føje bulgarsk og rumænsk til listen over EØS-aftalens sprog.

                  (2)

                  Aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde trådte i kraft den 9. november 2011.

                  (3)

                  Bulgarsk og rumænsk bør føres til listen over sprog i Det Blandede EØS-Udvalgs forretningsorden, som blev vedtaget ved afgørelse truffet af Det Blandede EØS-Udvalg nr. 1/94 af 8. februar 1994 (2) og ændret ved afgørelse truffet af Det Blandende EØS-Udvalg nr. 24/2005 af 8. februar 2005 (3). Listen over sprog i Det Blandede EØS-Udvalgs forretningsorden bør derfor ændres —

            VEDTAGET DENNE AFGØRELSE:
      Artikel 1
      I Det Blandede EØS-Udvalgs afgørelse nr. 1/94 foretages følgende ændringer:

                  1)

                  Artikel 6, stk. 2, affattes således:
                  »Teksterne til EF-retsakter, der skal indarbejdes i bilagene til aftalen i overensstemmelse med artikel 102, stk. 1, har samme gyldighed på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i den form, hvori de er offentliggjort i Den Europæiske Unions Tidende. De udfærdiges endvidere på islandsk og norsk og legaliseres af Det Blandede EØS-Udvalg sammen med de relevante afgørelser, der er omhandlet i stk. 1.«

                  2)

                  Artikel 11, stk. 1, affattes således:
                  »Det Blandede EØS-Udvalgs afgørelser om ændring af bilag eller protokoller til aftalen offentliggøres på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i Den Europæiske Unions Tidendes EØS-afsnit og på islandsk og norsk i Den Europæiske Unions Tidendes EØS-tillæg.«

            Artikel 2
      Denne afgørelse får virkning fra dagen for vedtagelsen.
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.

         Udfærdiget i Bruxelles, den

               På Det Blandede EØS-Udvalgs vegne

               Formand

               Sekretærer for Det Blandede EØS-Udvalg

         (1)  EUT L 221 af 25.8 2007, s. 15.

         (2)  EFT L 85 af 30.3.1994, s. 60.

         (3)  EUT L 161 af 23.6.2005, s. 54.

      UDKAST
      DET BLANDEDE EØS-UDVALGS AFGØRELSE Nr. …/2017
      af …
      om ændring af Det Blandede EØS-Udvalgs forretningsorden
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 92, stk. 3, og
      ud fra følgende betragtninger:

                  (1)

                  Aftalen om Republikken Kroatiens deltagelse i Det Europæiske Økonomiske Samarbejdsområde (1) (»EØS-udvidelsesaftalen af 2014«), som blev undertegnet den 11. april 2014, ændrer artikel 129, stk. 1, i EØS-aftalen for at føje kroatisk til listen over EØS-aftalens sprog.

                  (2)

                  Kroatisk bør føjes til listen over sprog i Det Blandede EØS-Udvalgs forretningsorden, som blev vedtaget ved afgørelse truffet af Det Blandede EØS-Udvalg nr. 1/94 af 8. februar 1994 (2), ændret ved afgørelse truffet af Det Blandende EØS-Udvalg nr. 24/2005 af 8. februar 2005 (3) og yderligere ændret ved afgørelse truffet af Det Blandede EØS-Udvalg nr. […] af […] (4). Listen over sprog i Det Blandede EØS-Udvalgs forretningsorden bør derfor ændres.

                  (3)

                  EØS-udvidelsesaftalen af 2014 er blevet anvendt midlertidigt af de undertegnende parter siden den 12. april 2014, og denne afgørelse bør derfor gælde midlertidigt, indtil EØS-udvidelsesaftalen af 2014 træder i kraft —

            VEDTAGET DENNE AFGØRELSE:
      Artikel 1
      I Det Blandede EØS-Udvalgs afgørelse nr. 1/94 foretages følgende ændringer:

                  1)

                  Artikel 6, stk. 2, affattes således:
                  »Teksterne til EF-retsakter, der skal indarbejdes i bilagene til aftalen i overensstemmelse med artikel 102, stk. 1, har samme gyldighed på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i den form, hvori de er offentliggjort i Den Europæiske Unions Tidende. De udfærdiges endvidere på islandsk og norsk og legaliseres af Det Blandede EØS-Udvalg sammen med de relevante afgørelser, der er omhandlet i stk. 1.«

                  2)

                  Artikel 11, stk. 1, affattes således:
                  »Det Blandede EØS-Udvalgs afgørelser om ændring af bilag eller protokoller til aftalen offentliggøres på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i Den Europæiske Unions Tidendes EØS-afsnit og på islandsk og norsk i Den Europæiske Unions Tidendes EØS-tillæg.«

            Artikel 2
      Denne afgørelse træder i kraft den […] eller på dagen for ikrafttrædelsen af EØS-udvidelsesaftalen af 2014, hvis denne dato falder senere.
      Den anvendes midlertidigt fra den 12. april 2014.
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.

         Udfærdiget i Bruxelles, den

               På Det Blandede EØS-Udvalgs vegne

               Formand

               Sekretærer for Det Blandede EØS-Udvalg

         (1)  EUT L 170 af 11.6.2014, s. 18.

         (2)  EFT L 85 af 30.3.1994, s. 60.

         (3)  EUT L 161 af 23.6.2005, s. 54.

         (4)  EUT L ….


title: Kommissionens afgørelse (EU) 2018/59 af 11. januar 2018 om ændring af beslutning 2009/300/EF for så vidt angår indholdet samt gyldighedsperioden for miljøkriterierne for tildeling af EU-miljømærket til tv-apparater (meddelt under nummer C(2018) 6) (EØS-relevant tekst. )

text:
                  13.1.2018

                  DA

                  Den Europæiske Unions Tidende

                  L 10/17

            KOMMISSIONENS AFGØRELSE (EU) 2018/59
      af 11. januar 2018
      om ændring af beslutning 2009/300/EF for så vidt angår indholdet samt gyldighedsperioden for miljøkriterierne for tildeling af EU-miljømærket til tv-apparater

            (meddelt under nummer C(2018) 6)

      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 2 og 3,
      efter høring af Den Europæiske Unions Miljømærkenævn og
      ud fra følgende betragtninger:

                  (1)

                  Ved Kommissionens beslutning 2009/300/EF (2) er der fastsat specifikke miljøkriterier og krav til vurdering og verifikation for produktgruppen »tv-apparater«.

                  (2)

                  Gyldighedsperioden for de eksisterende miljøkriterier og de tilhørende krav til vurdering og verifikation, der er fastsat i beslutning 2009/300/EF, udløber den 31. december 2017.

                  (3)

                  Det første kriterium, der er fastsat i beslutning 2009/300/EF, og som vedrører energibesparelser, bygger på de gældende krav til energimærkning og miljøvenligt design for tv-apparater, der er fastsat i Kommissionens forordning (EF) nr. 642/2009 (3). Som følge heraf tildeles EU-miljømærket i dag tv-apparater, der er mærket energiklasse B i henhold til den energimærkningsordning for tv-apparater, der er fastsat i Kommissionens delegerede forordning (EU) nr. 1062/2010 (4) (i det følgende benævnt »energimærkningsordningen«). Energiklasse B er imidlertid ikke den mest energieffektive klasse, der sælges på EU-markedet. Det første kriterium i beslutning 2009/300/EF bør derfor ajourføres for at sikre, at EU-miljømærket tildeles produkter, der er energieffektive.

                  (4)

                  Der er fremsat forslag om at erstatte de gældende krav til energimærkning og miljøvenligt design for tv-apparater med nye krav senest i 2019 (5), men forslaget er endnu ikke vedtaget. I afventning af at forslaget vedtages, bør energibesparelseskriteriet i beslutning 2009/300/EF ændres, så det henviser til de højere energiklasser i den gældende version af energimærkningsordningen.

                  (5)

                  Der er lavet en evaluering, som bekræfter, at de foreslåede ændringer af »energibesparelseskriteriet« er relevante og formålstjenlige, og som også bekræfter, at alle de øvrige eksisterende miljøkriterier og de tilhørende krav til vurdering og verifikation for tv-apparater, der er fastsat i beslutning 2009/300/EF, fortsat er relevante og formålstjenlige. Det påtænkes at revidere miljømærkningskriteriet, når de foreslåede nye krav til energimærkning og miljøvenligt design for tv-apparater er vedtaget.

                  (6)

                  Af de grunde, der er beskrevet i betragtning 4 og 5, og således at der er tilstrækkelig tid til revision af de eksisterende miljøkriterier, når de foreslåede nye krav til energimærkning og miljøvenligt design er vedtaget, bør gyldighedsperioden for de eksisterende kriterier og de tilhørende krav til vurdering og verifikation, som ændret ved denne afgørelse, forlænges til den 31. december 2019.

                  (7)

                  Beslutning 2009/300/EF bør derfor ændres.

                  (8)

                  Der bør fastsættes en overgangsperiode for ansøgninger og tilladelser, der hører ind under det pågældende kriterium som fastsat ved beslutning 2009/300/EF, for at give indehavere af tilladelser og ansøgere tilstrækkelig tid til at tilpasse sig ændringerne af »energibesparelseskriteriet«.

                  (9)

                  Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 16 i forordning (EF) nr. 66/2010 —

            VEDTAGET DENNE AFGØRELSE:
      Artikel 1
      Artikel 3 i beslutning 2009/300/EF affattes således:

         »Artikel 3
         Miljøkriterierne for produktgruppen »tv-apparater« og de tilhørende krav til vurdering og verifikation gælder indtil den 31. december 2019.«

      Artikel 2
      Bilaget til beslutning 2009/300/EF ændres som angivet i bilaget til nærværende afgørelse.
      Artikel 3
      1.   Ansøgninger om tildeling af EU-miljømærket for produkter i produktgruppen »tv-apparater«, der er indgivet før vedtagelsen af nærværende afgørelse, evalueres i overensstemmelse med betingelserne i den version af beslutning 2009/300/EF, der var i kraft dagen før vedtagelsesdatoen for nærværende afgørelse (i det følgende benævnt »den gamle version af beslutning 2009/300/EF«).
      2.   Ansøgninger om tildeling af EU-miljømærket for produkter i produktgruppen »tv-apparater«, der indgives inden for en måned efter vedtagelsen af nærværende afgørelse, kan tage udgangspunkt i kriterierne i den gamle version af beslutning 2009/300/EF eller kriterierne i samme beslutning med ændringerne ved nærværende afgørelse
      3.   EU-miljømærker, der er tildelt på grundlag af kriterierne i den gamle version af beslutning 2009/300/EF, kan anvendes i seks måneder fra datoen for vedtagelsen af denne afgørelse.
      Artikel 4
      Denne afgørelse er rettet til medlemsstaterne.

         Udfærdiget i Bruxelles, den 11. januar 2018.

               På Kommissionens vegne

            Karmenu VELLA

               Medlem af Kommissionen

         (1)  EUT L 27 af 30.1.2010, s. 1.

         (2)  Kommissionens beslutning 2009/300/EF af 12. marts 2009 om opstilling af reviderede miljøkriterier for tildeling af Fællesskabets miljømærke til tv-apparater (EUT L 82 af 28.3.2009, s. 3).

         (3)  Kommissionens forordning (EF) nr. 642/2009 af 22. juli 2009 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af fjernsyn(EUT L 191 af 23.7.2009, s. 42).

         (4)  Kommissionens delegerede forordning (EU) nr. 1062/2010 af 28. september 2010 om supplering af Europa-Parlamentets og Rådets direktiv 2010/30/EU for så vidt angår energimærkning af fjernsyn (EUT L 314 af 30.11.2010, s. 64).

         (5)  COM(2016) 773 final, http://eur-lex.europa.eu/legal-content/DA/TXT/?qid=1490877945963&uri=CELEX:52016DC0773

         BILAG
         I bilaget til beslutning 2009/300/EF foretages følgende ændringer af kriterium 1 (Energibesparelser):

                     1)

                     i litra b) (Maksimalt energiforbrug) ændres »≤ 200 W« til »≤ 100 W«

                     2)

                     de fire afsnit i litra c) (Energieffektivitet) affattes således:
                     »Tv-apparater skal opfylde specifikationerne i det energieffektivitetsindeks, der er fastsat i bilag I til Kommissionens delegerede forordning (EU) nr. 1062/2010 (*1), for så vidt angår de energieffektivitetsklasser, der er anført nedenfor, alternativt for højere energieffektivitetsklasser:

                                 i.

                                 energieffektivitetsklasse A for apparater med en synlig skærmdialog på ≤ 90 cm (eller 35,4 tommer)

                                 ii.

                                 energieffektivitetsklasse A+ (A for UHD) for apparater med en synlig skærmdialog på > 90 cm (eller 35,4 tommer) og < 120 cm (eller 47,2 tommer)

                                 iii.

                                 energieffektivitetsklasse A++ (A+ for UHD) for apparater med en synlig skærmdialog på ≥ 120 cm (eller 47,2 tommer).

                           Under dette punkt forstås »UHD« som Ultra High Definition (ultrahøj opløsning), der er standardiseret (*2) med to opløsninger på 3 840 × 2 160 (UHD-4K) og 7 680 × 4 320 (UHD-8K) pixel.

                        (*1)  Kommissionens delegerede forordning (EU) nr. 1062/2010 af 28. september 2010 om supplering af Europa-Parlamentets og Rådets direktiv 2010/30/EU for så vidt angår energimærkning af fjernsyn (EUT L 314 af 30.11.2010, s. 64)."

                        (*2)  Anbefaling fra International Telecommunications Union (ITU-R) BT.2020.«"

                     3)

                     i stykket med titlen: »Vurdering og verifikation (litra a) til c))«:

                                 a)

                                 første afsnit affattes således:
                                 »Ansøgeren skal forelægge en rapport om prøvningen af tv-apparatmodellerne, som dækker den prøvning, der er gennemført i henhold til EN 50564-standarderne vedrørende opfyldelse af betingelserne i litra a), og de prøvninger, de er gennemført ved anvendelse af de måleprocedurer og -metoder, der er omhandlet i punkt 1 og 2 i bilag VII til delegeret forordning (EU) nr. 1062/2010 vedrørende opfyldelse af betingelserne i litra b) og c). Derudover skal energieffektivitetsklassen og den synlige skærmdialog fremgå af rapporten.«

                                 b)

                                 tredje afsnit udgår.


title: Rådets afgørelse af 23. januar 2018 om udnævnelse af fire medlemmer af og fem suppleanter til bestyrelsen for Agenturet for Samarbejde mellem Energireguleringsmyndigheder

text:
               25.1.2018

               DA

               Den Europæiske Unions Tidende

               C 27/3

         RÅDETS AFGØRELSE
   af 23. januar 2018
   om udnævnelse af fire medlemmer af og fem suppleanter til bestyrelsen for Agenturet for Samarbejde mellem Energireguleringsmyndigheder
   (2018/C 27/04)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 713/2009 af 13. juli 2009 om oprettelse af et agentur for samarbejde mellem energireguleringsmyndigheder (1), særlig artikel 12, og
   ud fra følgende betragtninger:

               (1)

               Forordning (EF) nr. 713/2009 fastsætter, at Rådet skal udnævne fem medlemmer af og deres suppleanter til bestyrelsen for Agenturet for Samarbejde mellem Energireguleringsmyndigheder (»bestyrelsen«).

               (2)

               I overensstemmelse med forordning (EF) nr. 713/2009 kan et medlem af bestyrelsen ikke være medlem af repræsentantskabet, og medlemmerne af bestyrelsen skal handle uafhængigt og objektivt ud fra almene samfundshensyn.

               (3)

               Rådet udnævnte ved afgørelse af 22. december 2009 (2) tre medlemmer af og tre suppleanter til bestyrelsen for seks år, og to medlemmer af og to suppleanter til bestyrelsen for fire år fra datoen for afgørelsens offentliggørelse. Ved afgørelse af 15. november 2013 (3) udnævnte Rådet to medlemmer af og tre suppleanter til bestyrelsen for en periode på fire år fra den 28. januar 2014. Ved afgørelse af 15. januar 2016 (4) udnævnte Rådet tre medlemmer af og to suppleanter til bestyrelsen for en periode på fire år fra den 28. januar 2016. Derudover udnævnte Rådet en suppleant til bestyrelsen for en periode på to år fra den 28. januar 2016.

               (4)

               I betragtning af udløbet af den fireårige mandatperiode for to medlemmer og to suppleanter, udløbet af den toårige mandatperiode for en suppleant samt det forhold, at en suppleant er trådt tilbage fra sin fireårige mandatperiode, bør der udnævnes tre medlemmer og tre suppleanter til at erstatte dem. Endvidere bør der i betragtning af, at en kandidat, der i øjeblikket handler på grundlag af et mandat som suppleant, bør udnævnes til medlem for en periode på fire år, udnævnes en anden suppleant til at varetage dette mandat i resten af mandatperioden.

               (5)

               I betragtning af, at Georgios SHAMMAS fra Cypern og Martin HANSEN fra Danmark træder tilbage fra deres fireårige mandatperiode som henholdsvis medlem og suppleant i overensstemmelse med den fælles erklæring, som Cypern og Danmark fremsatte i Coreper den 2. december 2015, bør Martin HANSEN desuden udnævnes til medlem af bestyrelsen for en periode på 2 år fra den 28. januar 2018, og Georgios SHAMMAS bør udnævnes til suppleant til bestyrelsen for en periode på to år fra den 28. januar 2018 —

         VEDTAGET DENNE AFGØRELSE:
   Artikel 1
   Følgende personer udnævnes til medlemmer af bestyrelsen for en periode på fire år fra den 28. januar 2018:

               —

               Jochen PENKER, Østrig

               —

               Jurijs SPIRIDONOVS, Letland.

         Artikel 2
   Følgende personer udnævnes til medlemmer af bestyrelsen for en periode på to år fra den 28. januar 2018:

               —

               Michel THIOLLIÈRE, Frankrig

               —

               Martin HANSEN, Danmark.

         Artikel 3
   Følgende personer udnævnes til suppleanter til bestyrelsen for en periode på fire år fra den 28. januar 2018:

               —

               Pál KOVÁCS, Ungarn

               —

               Paweł PIKUS, Polen

               —

               Diego VÁZQUEZ TEIJEIRA, Spanien.

         Artikel 4
   Følgende personer udnævnes til suppleanter til bestyrelsen for en periode på to år fra den 28. januar 2018:

               —

               Ľubomír KUCHTA, Slovakiet

               —

               Georgios SHAMMAS, Cypern.

         Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. januar 2018.

            På Rådets vegne

         V. GORANOV

            Formand

      (1)  EUT L 211 af 14.8.2009, s. 1.

      (2)  Rådets afgørelse af 22. december 2009 udnævnelse af fem medlemmer og fem suppleanter af bestyrelsen for Agenturet for Samarbejde mellem Energireguleringsmyndigheder (EUT C 21 af 28.1.2010, s. 1).

      (3)  Rådets afgørelse af 15. november 2013 om udnævnelse af to medlemmer af og tre suppleanter til bestyrelsen for Agenturet for Samarbejde mellem Energireguleringsmyndigheder (EUT C 337 af 19.11.2013, s. 8).

      (4)  Rådets afgørelse af 15. januar 2016 om udnævnelse af tre medlemmer af og tre suppleanter til bestyrelsen for Agenturet for Samarbejde mellem Energireguleringsmyndigheder (EUT C 19 af 20.1.2016, s. 6).